钦定古今图书集成/明伦汇编/氏族典/第092卷 > 《廖用贤尚友录》 > 于休烈
## 钦定古今图书集成/明伦汇编/氏族典/第092卷 > 《廖用贤尚友录》 > 于休烈

按《唐书于志宁传》：“志宁曾孙休烈，机鉴融敏，善文章。
开元初，第进士，又擢制科，历秘书省正字，累迁起居
郎，直集贤殿学士，比部郎中。杨国忠为宰相，斥不附
己者，出为中”郡太守。肃宗立，休烈奔行在，擢给事
中，迁太常少卿，知礼仪事，兼修国史。转工部侍郎，仍
修史。宰相李揆矜己护前羞，与同史任为等列，奏徙
休烈为国子祭酒，权留史馆修撰，以卑下之，休烈安
然无屑意。代宗嗣位，甄别名品，元载称其清谅。拜右
散骑常侍，兼修国史，加礼仪使，迁太常卿，累进工部
尚书，封东海郡公。性恭俭仁爱，无喜愠之容。乐贤下
善，推毂士甚众。卒，年八十一，赠尚书左仆射，谥曰“元。”